**Noteikumu projekta „Grozījumi Ministru kabineta 2013.gada 11.jūnija noteikumos Nr.307 „Kārtība, kādā pēc Korupcijas novēršanas un apkarošanas biroja pieprasījuma persona iesniedz informāciju par tās ienākumiem, naudas uzkrājumiem, parādsaistībām un īpašumiem““ sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. | Pamatojums | *Euro* ieviešanas kārtības likuma 30.panta pirmā daļa;Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punkts; Latvijas Nacionālā *euro* ieviešanas plāns (apstiprināts ar Ministru kabineta 2013.gada 4.aprīļa rīkojumu Nr.136); Ministru kabineta 2013.gada 29.maija rīkojums Nr.212 „Par tiesību aktu projektu virzību saistībā ar *euro* ieviešanu Latvijā”. |
|  2. | Pašreizējā situācija un problēmas | Ņemot vērā to, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2013.gada 11.jūnija noteikumos Nr.307 „Kārtība, kādā pēc Korupcijas novēršanas un apkarošanas biroja pieprasījuma persona iesniedz informāciju par tās ienākumiem, naudas uzkrājumiem, parādsaistībām un īpašumiem”, grozot tās normas, kurās ir pieminēti lati. |
|  3. | Saistītie politikas ietekmes novērtējumi un pētījumi | Projekts šo jomu neskar.  |
|  4. | Tiesiskā regulējuma mērķis un būtība | Šā projekta mērķis ir pielāgot Ministru kabineta 2013.gada 11.jūnija noteikumos Nr.307 „Kārtība, kādā pēc Korupcijas novēršanas un apkarošanas biroja pieprasījuma persona iesniedz informāciju par tās ienākumiem, naudas uzkrājumiem, parādsaistībām un īpašumiem” (turpmāk ˗ noteikumi) normas faktiskajai situācijai - Latvijā nacionālā valūta būs *euro*, nevis lati*.* Ievērojot to, ka noteikumu pielikuma teksts nav iedalīts normatīvā akta vienībās, noteikumu pielikums „Paziņojuma veidlapa par personas ienākumiem, naudas uzkrājumiem, parādsaistībām un īpašumiem” tiek izteikts jaunā redakcijā, grozot daļas, kurās ir minētas naudas summas latos, proti: noteikumu pielikuma 2.daļas „Ienākumi” 2.1.apakšpunkta 1.ailes 2.kolonnā tiek grozīts ailes nosaukums, aizstājot vārdu un iekavas „(latos)” ar vārdu un iekavām „(*euro*)”;noteikumu pielikuma 2.daļas „Ienākumi” 2.2.apakšpunktā tiek grozīts piezīmes 2.punkts, aizstājot skaitli un vārdu „500 latu” ar skaitli un vārdu „720 *euro*”;noteikumu pielikuma 3.daļas „Īpašumi” 1.ailē tiek grozīts skaitlis un vārds „1000 latu”, aizstājot to ar skaitli un vārdu „1430 *euro*”; noteikumu pielikuma 5.daļas „Parādsaistības” 5.1.apakšpunktā tiek grozīta piezīme, aizstājot skaitli un vārdu „500 latu” ar skaitli un vārdu „720 *euro*”;noteikumu pielikuma 5.daļas „Parādsaistības” 5.2. apakšpunktā tiek grozīta piezīme, aizstājot skaitli un vārdu „500 latu” ar skaitli un vārdu „720 *euro*”.Attiecībā uz norādītajām naudas summu latos, kas ir noteikumu pielikumā, jāmin, ka tā ir aprēķināta 1:1 ar pašreizējo summu, kā rezultātā 500 lati aprēķinot, ņemot vērā Latvijas bankas doto valūtas kursu (0,702804), ir 711,44 *euro*, bet 1000 lati ir 1422, 87 *euro*, bet, lai nodrošinātu ērtu pāreju no latiem uz eiro, minētās summas tika noapaļotas uz augšu (noapaļojot līdz pilniem desmitiem).Noteikumu pielikumā norādītās naudas summas atspoguļo vērtības apmēru par kādu personai, kura veikusi dāvinājumu (ziedojumu), iemaksājusi biedru naudu vai iestāšanās naudu politiskajai partijai vai politisko partiju apvienībai, jāsniedz Birojam informācija par parādsaistībām, saņemtajām dāvanām un iegādātajiem īpašumiem attiecīgajā periodā. Lai nodrošinātu ērtu pāreju uz *euro*, noteikumu pielikumā norādītās naudas summas tika konvertētas uz *euro*, noapaļojot minētās summas uz augšu atbilstoši *Euro* ieviešanas kārtības likuma 32.pantā noteiktajai kārtībai. Noteikumu pielikumā skaitliskās vērtības latos aizstāšana ar skaitlisko vērtību *euro* nav nelabvēlīgāka personai un nerada ietekmi uz valsts budžetu.Gadījumos, kad pēc *euro* ieviešanas Latvijā informācija tiks sniegta par iepriekšējo periodu, būs piemērojams *Euro* ieviešanas kārtības likuma 20.panta regulējums, kas paredz, ka citos normatīvajos aktos paredzētajās deklarācijās, kurās norādāma informācija par naudas summām un vērtībām naudas izteiksmē, šīs summas un vērtības norāda valūtā, kura valstī bija likumīgs maksāšanas līdzeklis tā pārskata perioda beigās, par kuru tiek iesniegta deklarācija, ja vien citu normatīvo aktu speciālajās tiesību normās nav noteikts, ka deklarācijā norādāma darījuma veikšanas valūta. Savukārt, minētajās deklarācijās, ko iesniedz par periodu, kurš beidzas lata un *euro* vienlaicīgas apgrozības periodā, vai par stāvokli dienā, kura ir šā perioda ietvaros, naudas summas un vērtības naudas izteiksmē tiek izteiktas *euro*, ievērojot Padomes noteikto maiņas kursu un *Euro* ieviešanas kārtības likuma 6.pantā noteiktos noapaļošanas principus. |
|  5. | Projekta izstrādē iesaistītās institūcijas | Projekts šo jomu neskar. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
|  7. | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu.Projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

**Anotācijas II - VII sadaļa –** Projekts šo jomu neskar.

Ministru prezidents V.Dombrovskis

Vīza:

Korupcija novēršanas un apkarošanas

biroja priekšnieks J.Streļčenoks

2013.08.12.

730

A.Terinka,67356165-268

inese.terinka@knab.gov.lv